text: Mand fundet livløs i Tinglev
  04 marts 2016 kl. 09.34
  Politiet er i gang med at efterforske fundet af en livløs mand i Tinglev.
  Tidligt i morges blev en 53-årig mand fundet livløs i sit hjem i Tinglev, og manden er nu indlagt på sygehus med forskellige skader.
  Da omstændighederne indtil videre er uklare i forhold til, hvordan han har fået sine skader, efterforsker politiet sagen som et såkaldt mistænkeligt forhold. Det betyder at teknikere, efterforskere og hundeførere er på stedet.
  - Lige nu forsøger vi at få et overblik over, hvad der egentlig er foregået. Vi er stadig i den indledende, kaotiske fase af efterforskningen, så det er begrænset, hvor meget vi ved endnu, siger Jan Lambertsen, leder af lokalpolitiet i Aabenraa, til TV SYD.
  Syd- og Sønderjyllands Politi har i øjeblikket ikke yderligere informationer.
  